Чемпионатым зыхуагъэхьэзыр
«Профсоюзхэр» физкультурэ зэгухьэныгъэм боксымкIэ Астрэхъан щригъэкIуэкIа чемпионатым Урысейм и щIыналъэ псоми я спортсмен 90 зэхуишэсащ. Абыхэм яхэтащ Кэбэрдей-Балъкъэрым и спортсменитI икIи текIуэныгъэр къахьащ.
КIэрэф Тимур (кг 75-м нэс и хьэлъагъщ) зэIущIи 4 иригъэкIуэкIати, дэтхэнэми щытекIуащ. Набитов Артем (кг 91-м нэс) и хьэрхуэрэгъухэм ефIэкIри дыщэ медалыр зыIэригъэхьащ.
Ди щIалэхэр яхэхуащ шыщхьэуIум Хабаровск щекIуэкIыну Урысей чемпионатым хэтынухэм. Фигу къэдгъэкIыжынщи, нэхъапэIуэкIэ абы кIуэну Iэмал ягъуэтащ Энеев Казим, Балаев Назир, Шурдым Къазбэч, Гаджиев Алим сымэ.
Гъэунэ Светланэ.
